2021.03.01.

Sajtóközlemény

**ENERGETIKAI FEJLESZTÉS a Kozma Kft. telephelyén**

**Európai Uniós forrás segítségével energetikai fejlesztés megvalósítására került sor a KOZMA Műszaki Kereskedelmi Kft. szombathelyi székhelyén, a GINOP-4.1.4-19-2020-01189 pályázat keretén belül. A Megújuló energia használatát, energiahatékonyság növelését célzó épületenergetikai fejlesztések támogatása című pályázati kiírására benyújtott projekt 3,9 millió Forint támogatásban részesült.**

A KOZMA Műszaki Kereskedelmi Korlátolt Felelősségű Társaság Kft.-t 1997-ben alapították.

A Kozma Műszaki Kereskedelmi Kft. családi vállalkozásként működik, annak minden előnyével. Alapjait az édesapa a MAGÉV-nél eltöltött hosszú évek után rakta le 1987-ben, ekkor indult egyéni vállalkozóként egy 6 m2-es üzletben, használt gépek kereskedelmével. A visszatérő vevőknek köszönhetően az üzlet folyamatosan bővült, így egyéni vállalkozásából 1989-ben egyéni cég lett, mára pedig az 1997-től kft formájában Vas megye egyik legnagyobb szerszámáruházaként működik, melyet ma már a három gyermek irányít. Az alkalmazottak nagy része régóta a cégnél van, tapasztaltak, lelkiismeretesek. A társaság folyamatosan hozzávetőleg 24 főt foglalkoztat (fluktuáció elkerülhetetlen).

A cég főtevékenysége Vasáru-, festék-, üveg-kiskereskedelem, a vállalkozás közel 3000 m2-es telephelye Szombathelyen az Ipari Park területén található, ahol jelenleg egy 500 m2-es szerszámáruház és raktár üzemel, további lehetőségek vannak a bővítésre. A nemrégiben megépített új üzemben korszerű fémmegmunkálás folyik két szinten mintegy 350 m2-en.

A vállalkozás fejlesztéseinek eredményeképpen több sikeres beruházás is megvalósult az elmúlt időszakban.

A profilbővítési céllal létrehozott korszerű fémmegmunkáló kisüzemben, valamint szakszervizben a mostanában egyre nagyobb számban eladott barkács eszközök, ipari és hobbi célú szerszámok, munkaeszközök javítása folyik.

A kedvezményezett neve: KOZMA Műszaki Kereskedelmi Kft.

A projekt címe: Energetikai fejlesztés a Kozma Kft. telephelyén

Megvalósítás helyszíne: 9700 Szombathely, Kötő u. 30. 7273/36 hrsz.

A beruházás megvalósításának ideje: 2020.11.13-2021.03.01.

Beruházás összköltsége: 7.100.000 Ft

Elnyert, szerződött támogatás összege: 3.905.000 Ft

Támogatás mértéke: 55 %

Beruházás rövid bemutatása:

A fejlesztés célja a Kozma Kft. saját tulajdonú székhelyének energetikai fejlesztése volt. A beruházás keretében az alábbi tevékenységek megvalósítására került sor:

-26,535 kWp teljesítményű napelemes rendszer telepítése

A telepítésre került napelemek típusa és mennyisége:

-Canadian Solar 305 (W) – 87 db

A telepítésre került inverter típusa és mennyisége:

-SolarEdge SE 25K inverter – 1 db

A fejlesztés indokaként nevesíthető volt, hogy a vállalkozás tevékenységének ellátásához, működésének biztosításához semmiféle megújuló energia előállító technológiával nem rendelkezett.

A fejlesztéssel érintett épület a vállalkozás székhelyen, melyen gazdasági termelőtevékenységet végez. Az épület az energetikai feltételeknek megfelelt, így a rendszer telepítésére a pályázati feltételrendszernek megfelelő borítású tetőn került sor.

A fejlesztés hatására az épület villamos energia ellátását 75 százalékos mértékben a napelemes rendszer elégíti ki, így elmondható, hogy a működésre a beruházás megvalósítása ugyan közvetlen hatással nem bírt, de az üzemi költséget csökkentette. Összességében tehát a működési költségek optimalizálására került sor.

A beruházás az épület értékét növelte, a pénzügyi mutatókat javította, s már középtávon biztosítja az alapot a következő beruházások és fejlesztések megvalósításához.

A fejlesztés megvalósításával a piaci részesedés gyorsabb ütemben növekszik.

A rendszer telepítésével a vállalkozás a külső piaci szállítóval szembeni függelmét csökkenteni tudta, a működéshez szükséges energiát nagy részben önmagának elő tudja állítani.

A költségek optimalizálása, a működési költségek leszorításával hozzájárult az üzemi eredmény javulásához.

A megvalósítás során a vállalkozás problémába nem ütközött.

**További információ kérhető:**

**Kozma Műszaki Kereskedelmi Kft.**

**+36 94 324**

**webaruhaz@kozmaszerszam.hu**